**SREDNJA ŠKOLA STJEPAN IVŠIĆ ORAHOVICA**

**TRG TINA UJEVIĆA 1, ORAHOVICA**

**OIB: 38434972997**

**OBRAZLOŽENJE UZ IZVJEŠĆE O IZVRŠENJU FINANCIJSKOG PLANA ZA RAZDOBLJE 1.1.-31.12.2022. GODINE**

Na temelju članka 85., 86., i 87. Zakona o proračunu (NN. br. 144/21) propisuje se obveza izrade i donošenje izvještaja o izvršenju financijskog plana za sve proračunske korisnike.

Obveza sastavljanja izvještaja o izvršenju financijskog plana proizlazi iz zakonskog okvira koji uređuje sustav fiskalne odgovornosti kojim se kroz pitanje 62. Upitnika o fiskalnoj odgovornosti zahtjeva da proračunski i izvanproračunski korisnici te proračunski korisnici državnog proračuna, dostave upravljačkom tijelu, školskom odboru izvještaj o izvršenju financijskog plana.

Člankom 81. Zakona o proračunu propisano je da izvještaji o izvršenju financijskog plana proračunskog i izvanproračunskog korisnika sadrže opći i posebni dio.

Škola kao proračunski korisnik proračuna jedinice lokalne i područne (regionalne) samouprave financira se iz izvora decentraliziranih prihoda županije i vlastitih i namjenskih prihoda.

Škola je uključena u niz projekata: Projekt RCK Slavonika 5.1, Erasmus+ Portugal, Erasmus+ Conflict Managament, Ministarstvo turizma, Mjere pripravništva, Školsku Shemu,Učeničku zadrugu.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

|  |  |  |  |  |  |
| --- | --- | --- | --- | --- | --- |
| Opis | Izvršenje za razdoblje  1.1.-31.12.2021. | Plan za proračunsku godinu | Izvršenje za razdoblje  1.1.-31.12.2022. | Index | Index |
| 1 | 2 | 3 | 4 | 5 (4/2\*100) | 6 (4/3\*100) |
| SVEUKUPNO PRIHODI | 8.429.358,97 | 7.539.132,58 | 7.699.675,07 | 91,00 | 102,00 |
| SVEUKUPNO RASHODI | 8.043.363,05 | 8.144.958,82 | 8.383.335,62 | 104,00 | 103,00 |

**PRIHODI**

Ukupni prihodi Srednje škole Orahovica ostvareni u razdoblju od 01.01. do 31.12.2022. iznose 7.699.675,07 kn, što je 2 % manje od ukupno planiranih prihoda za 2022. godinu i sastoje se od : prihoda iz nadležnog proračuna za financiranje rashoda poslovanja, tekućih pomoći iz državnog proračuna (plaće i naknade), tekućih pomoći iz proračuna JLP(R)S temeljem prijenosa EU sredstava (projekt Erasmus+ Conflict Managament), prihoda od pomoći, kamata na depozite po viđenju, namjenskih prihoda , te vlastitih prihoda od najma prostora i različitih donacija i pomoći.

Prihodi od pomoći ostvareni su u iznosu 7.017.442,60, isti su namjenski i koriste se za isplatu plaća, te provođenje projekata u koje je uključena škola.

Prihodi od pomoći temeljem prijenosa EU sredstava u iznosu od 237.082,56 kn-doznaka za Projekt Erasmus+ Conflict Managament.

Prihodi od financijske imovine u iznosu od 5,03 kn- kamata na sredstva na žiro-računu.

Prihodi po posebnim propisima –ovjera svjedodžbi-2.160,00 kn.

Prihodi od prodaje proizvoda i robe te pruženih usluga, prihodi od donacija ostvareni su u iznosu 14.471,36 kn i njih čine prihodi od iznajmljivanja stana i prihodi od najma prostora.

**RASHODI I IZDACI**

* Obrazloženje rashoda po ekonomskoj klasifikaciji

Ukupni rashodi i izdaci SŠ Stjepan Ivšić Orahovica ostvareni u razdoblju od 01.01. do 31.12.2022. iznose 8.383.335,62 kn, što je 3 % više od ukupno planiranih rashoda za 2022. godinu.

Promatrajući izvršenje rashoda poslovanja vidljivo je da su najznačajniji rashodi rashodi za zaposlene koji iznose 5.560.047,06 , što je 5,28 % više rashoda od ukupno planirane ove vrste rashoda. Materijalni rashodi, povećani su za 76,08%. Najveći udio iznose rashodi za materijal i energiju, što ne čudi s obzirom na poskupljenja energenata u tekućoj godini.

* **Obrazloženje prihoda po izvorima financiranja**

|  |  |  |
| --- | --- | --- |
|  | **Izvor sredstva** | **Izvršenje**  **1.1.-31.12.2022.**  **(u kunama)** |
|  | **UKUPNO** | **7.699.675,07** |
| 4.8. | ***Decentralizirana sredstva***  *671 Prihodi iz nadležnog proračuna za financiranje rashoda poslovanja* | **658.501,21**  **658.501,21** |
| 4.9. | ***Vlastiti i namjenski prihodi proračunskih korisnika***  *636 Pomoći proračunskih korisnicima iz proračuna koji im nije nadležan*  *638 Pomoći temeljem prijenosa EU sredstava*  *641 Prihodi od financijske imovine*  *652 Prihodi po posebnim propisima*  *661 Prihodi od prodaje proizvoda i robe te pruženih usluga*  *721 Prihodi od prodaje građevinskih objekata* | **7.041.173,86**  6.780.360,04  237.082,56  5,03  2.160,00  15.471,36  5.637,14 |

* **Obrazloženje rashoda po programskoj klasifikaciji**

**Program: Ulaganja u srednje školstvo - zakonski standard** sastoji se od sljedećih aktivnosti: A100041 - Materijalni i financijski rashodi srednjih škola – decentralizacija, *Aktivnost: A100032 - Materijalni i financijski rashodi srednjih škola – decentralizacija*

**Program: Ulaganja u srednje školstvo - iznad zakonskog standarda** sastoji se od sljedećih aktivnosti: A100112 - Natjecanja učenika srednjih škola.

**Program: Ulaganja u srednje školstvo - iz vlastitih i namjenskih prihoda škola** sastoji se od sljedećih aktivnosti: A100067 - Podizanje standarda iz vlastitih i namjenskih prihoda osnovnih škola

Za ovu aktivnost planirana su sredstva za zaposlenike koje financira MZO, te kupnju knjiga, projekte i sredstva ostvarena od najma prostora i stanarine( kupovina imovine-opremanje kabineta i kupovina ostale potrebne opreme).

**Kratak prikaz pokazatelja poslovanja za razdoblje od 1.1. do 31.12.2022. godine:**

u HRK

|  |  |  |
| --- | --- | --- |
| 1. | Ukupni prihodi i primici | 7.699.675,07 |
| 2. | Ukupni rashodi i izdaci | 8.383335,62 |
| 3. | Višak prihoda (1-2) | -683.660,55 |
| 4. | Višak prihoda prenesen iz 2021. godine | 605.910,35 |
| 5. | REZULTAT | -77.750,20 |

Manjak prihoda u ovom izvještajnom razdoblju nastao je zbog mjere Pripravništva, te projekata Erasmus+. Sredstva za ove namjene, dobili smo u 2021.godini, a ista, zbog epidemije Covida, utrošili u 2022.godini.

**Stanje nenaplaćenih potraživanja na dan 31.12.2022. godine**

Stanje potraživanja na dan 31.12.2022. godine iznosi 69.082,61 kune, odnose se na potraživanja za naknade koje se refundiraju (bolovanja), sredstva uplaćena u nadležni proračun, te potraživanja od prodaje stanova.

* **Stanje nepodmirenih obveza na dan 31.12.2022. godine**

Stanje obveza na dan 31.12.2022. godine iznosi 777.118,61 kune, iste nisu dospjele i odnose se na rashode za zaposlene i materijalne rashode za prosinac 2022. godine koji dospijevaju u siječnju 2023.

**Klasa:**

**URBROJ:**

**Orahovica, 6.2.2023. godine V.d.ravnatelja**

**Davor Jeger, prof.**